Prosperus Grech
Prosperus Grech (natus Civitate Victoriosa, in oppido insulae Melitae, die 24 Decembris 1925, mortuus Romae die 30 Decembris 2019), natione Melitensis et sodalis Ordinis Fratrum S.Augustini, fuit theologus ac Bibliorum Sacrorum peritus, qui Romae apud Institutum Patristicum Augustinianum, cuius etiam praeses fuit, apud Pontificium Institutum Biblicum, apud Pontificiam Universitatem Lateranensem, inter alia, decursu permultorum annorum docuit. Sodalis etiam fuit Pontificiae Commissionis Biblicae ac consultor Congregationis pro Doctrina Fidei. Die 18 Februarii 2012 papa Benedictus XVI eum cardinalem fecit.